作者:吳西逸
標題:商調・梧葉兒春夜
內容:評花擔，折柳杯，詩酒醉淋漓。覓句鸞箋重，籠燈翠袖隨。別院漏聲遲，扶醉人銷金帳裡。春情香隨夢，肌褪雪，錦字記離別。春去情難再，更長愁易結。花外月兒斜，淹粉淚微微睡些。京城訪友桃凝露，杏倚雲，花院望星辰。塵土東華夢，簪纓上苑春。趿履謁侯門，吟眼亂難尋故人。摩空賦，醉月觴，無地不疏狂。貂帽簪花重，鴛幃倚玉香。清楚綠鬟妝，扶我入溫柔醉鄉。